આઠ વર્ષ પહેલાં કલકત્તામાં રહેતા જૉન બિસ્વાસ (અમિતાભ બચ્ચન)ની પૌત્રી કિડનૅપ થઈ ગયેલી. એમાં જ પૌત્રીનો જીવ ગયો, પરંતુ કિડનૅપર કોણ હતો એ ક્યારેય ખબર પડી નહીં. એ પછી જૉન બિસ્વાસની જિંદગી એ જ ક્ષણ પર અટકી ગઈ. રોજ રાત્રે જાગતા રહે, રડતા રહે અને પૌત્રીના કિડનૅપરને શોધવા પોલીસ-સ્ટેશનના આંટાફેરા માર્યા કરે. એ કેસની તપાસ કરતો ઇન્સ્પેક્ટર માર્ટિન દાસ (નવાઝુદ્દીન સિદ્દીકી) પણ આજે પાદરી બની ગયો છે. આઠ વર્ષ પછી એ જ કલકત્તામાં એવો જ કિડનૅપિંગનો કેસ બન્યો. કેસની તપાસ કરતાં પોલીસ-અધિકારી સરિતા સરકાર (વિદ્યા બાલન)ને લાગ્યું કે આ બન્ને કેસ વચ્ચે કોઈ સામ્ય છે. બસ, એક બાજુ જૉન પોતાની પૌત્રીના કિડનૅપરના સગડ મેળવવા દોડાદોડ કરે, જ્યારે બીજી બાજુ અત્યારે કિડનૅપ થયેલા બાળકને છોડાવવા માટે પોલીસ ઉધામા કરે. કોણ હતું આખરે એ ગુનાઓની પાછળ?